นักศึกษาที่ได้รับการฝึกอบรมอาชีพด้านสิ่งแวดล้อม มีอนาคตแจ่มใสกว่าคนอื่นๆ
ขณะที่นักศึกษาปีสุดท้ายจำนวนมาก มักจะวิตกเกี่ยวกับการหางานทำในภาวะเศรษฐกิจซบเซาอย่างทุกวันนี้ แต่นักศึกษาอีกหลายคน ที่ได้รับการฝึกอบรมม
คาดกันว่ารัฐบัญญัติกระตุ้นเศรษฐกิจมูลค่ามหาศาลที่รัฐสภาเพิ่งผ่านออกมา จะอัดฉีดเงินหลายพันล้านดอลล่าร์ เข้าสู่อุตสาหกรรมที่ไม่เป็นพิษเป็นภัยต่อสิ่งแวดล้อมและการพัฒนาพลังงานสะอาดซึ่งจะทำให้มีงานใหม่ๆ มากมาย เมื่อเร็วๆ นี้ มหาวิทยาลัยโคลัมเบียที่นครนิวยอร์คจัดการแสดงเกี่ยวกับอาชีพการงานด้านสิ่งแวดล้อม Green Jobs Fair งาน Green Jobs Fair เป็นเรื่องของงานอาชีพด้านการพัฒนาด้านสิ่งแวดล้อมและการพัฒนาที่ยั่งยืน มีสถาบันการศึกษาต่างๆ และบริษัทธุรกิจใหญ่ๆ มากมายมาร่วมงานและมีนักศึกษาจากมหาวิทยาลัยชั้นนำของสหรัฐ รวมทั้งระดับ Ivy League มางานราว 800 คน สถาบันการศึกษาต่างๆหวังที่จะดึงนักศึกษาเก่งๆ มีความสามารถพิเศษเข้าร่วมโครงการการศึกษาระดับสูงขึ้นไปและการฝึกอบรมเฉพาะด้านที่สถาบันของตนโดยเสนอช่องทางโอกาสสำหรับอาชีพการงานในอนาคต ทั้งภายในประเทศ และงานระหว่างประเทศ ขณะเดียวกันองค์การหน่วยงานของรัฐบาล ในด้านระเบียบกฏเกณฑ์ด้านสิ่งแวดล้อมหลายหน่วยงานตลอดจนบริษัทธุรกิจใหญ่ๆ ก็มาหาคนไปทำงานที่เกี่ยวกับสิ่งแวดล้อมด้านต่างๆ ด้วย องค์การหน่วยงานของรัฐบาลต้องการนักศึกษาด้านกฏหมายที่สนใจ ที่จะทำงานเกี่ยวกับการดำเนินคดีผู้ที่ทำความเสียหายแก่สิ่งแวดล้อม หรือนักศึกษาด้านรัฐศาสตร์ที่จะสามารถช่วยในการร่างนโยบาย เงินทุนสำหรับการจ้างงานใหม่ๆด้านนี้ของรัฐบาลจำนวนมาก จะมาจากมาตรการกรระตุ้นเศรษฐกิจ มูลค่ามากมายมหาศาลของรัฐบาลประธานาธิบดีโอบามา เจ้าหน้าที่องค์การคุ้มครองสิ่งแวดล้อมของสหรัฐซึ่งมาหาคนทำงานที่งาน Green Jobs Fair บอกว่า มีนักศึกษามาสอบถามข้อมูลทีโต๊ะขององค์การเป็นจำนวนมากกว่าแต่ก่อนมาก และว่าคนกำลังให้ความสนใจในการรณรงค์ เพื่อคุ้มครองสิ่งแวดล้อมและต้องการมีส่วนร่วมในงานนี้และทางองค์การกำลังนำในการทำงาน ส่วนองค์การหน่วยงานอื่นๆตลอดจนบริษัทธุรกิจใหญ่ๆ ต่างๆ ที่มาร่วมงาน Green Jobs Fair ก็หวังว่า ขณะที่กำลังมีมาตรการกระตุ้นเศรษฐกิจ มาตรการใหญ่และมีการเน้นในเรื่องการรักษาสื่งแวดล้อมกันมากขึ้นนี้จะมีการขยายงานที่เกี่ยวกับสิ่งแวดล้อมและจะมีงานด้านนี้เพิ่มขึ้นมากมาย สำหรับนักศึกษาที่กำลังจบออกมา เจ้าหน้าที่ของบรรดาบริษัทธุรกิจใหญ่ๆที่มาหาคนทำงานที่งาน Green Jobs Fair บอกว่า ยินดีที่งานด้านสื่งแวดล้อมได้รับความสนใจจากนักศึกษาเป็นจำนวนมาก และว่าเมื่อก่อนนี้บริษัทด้านสิ่งแวดล้อม มักจะต้องแข่งขันกับบรรดาธนาคารการลงทุนหรือบริษัทการเงินอื่นๆ ที่มาดึงนักศึกษาเก่งๆ ด้านต่างๆ ไป มาตอนนี้ ด้วยเหตุที่เศรษฐกิจไม่ดีงานด้านสิ่งแวดล้อมจึงมีโอกาศช่องทางมากขึ้น ที่จะได้นักศึกษาดีๆ เก่งๆ ด้านต่างๆไปทำงานด้วย ไม่ว่านักศึกษาจะสนใจทำงานกับรัฐบาลหรือบริษัทธุรกิจหรือองค์การที่ไม่แสวงผลกำไร ส่วนใหญ่เห็นพ้องกันว่าอนาคตของงานอาชีพที่แจ่มใสที่สุด ตอนนี้คืองานด้านสิ่งแวดล้อมและว่างานเหล่านี้ก็เป็นอนาคตที่แจ่มใส สำหรับสิ่งแวดล้อมด้วย